CELEX: 32020D0136
Language: fi
Date: 2020-01-22 00:00:00
Title: Euroopan Keskuspankin Päätös (EU) 2020/136, annettu 22 päivänä tammikuuta 2020, euroalueen ulkopuolisten kansallisten keskuspankkien maksettavista osuuksista Euroopan keskuspankin pääomasta ja päätöksen (EU) 2019/48 kumoamisesta (EKP/2020/2)

1.2.2020   
               
               
                  FI
               
               
                  Euroopan unionin virallinen lehti
               
               
                  LI 27/1
               
            
         EUROOPAN KESKUSPANKIN PÄÄTÖS (EU) 2020/136,
         annettu 22 päivänä tammikuuta 2020,
         euroalueen ulkopuolisten kansallisten keskuspankkien maksettavista osuuksista Euroopan keskuspankin pääomasta ja päätöksen (EU) 2019/48 kumoamisesta (EKP/2020/2)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 47 artiklan,
         sekä katsoo seuraavaa:
         
                     (1)
                  
                  
                     Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 47 artiklassa määrätään, että niiden jäsenvaltioiden kansallisten keskuspankkien, joita koskee poikkeus (jäljempänä ’euroalueen ulkopuoliset kansalliset keskuspankit’), ei tarvitse maksaa osuuttaan merkitystä pääomasta, ellei Euroopan keskuspankin (EKP) yleisneuvosto päätä sellaisella enemmistöllä, joka edustaa vähintään kahta kolmasosaa EKP:n merkitystä pääomasta ja vähintään puolta osakkaista, että EKP:n toimintakustannuksiin osallistumiseksi on maksettava vähimmäisprosentti osuudesta.
                  
               
                     (2)
                  
                  
                     Euroopan keskuspankin päätöksen (EU) 2019/48 (EKP/2018/32) (1) 1 artiklassa määrätään, että kukin euroalueen ulkopuolinen kansallinen keskuspankki maksaa 3,75 prosenttia merkitsemästään EKP:n pääomasta 1 päivänä tammikuuta 2019.
                  
               
                     (3)
                  
                  
                     Ison-Britannian ja Pohjois-Irlannin yhdistynyt kuningaskunta (jäljempänä ’Yhdistynyt kuningaskunta’) ilmoitti 29 päivänä maaliskuuta 2017 Euroopan unionista tehdyn sopimuksen 50 artiklan mukaisesti aikomuksestaan erota Euroopan unionista. Sopimusta Euroopan unionista ja sopimusta Euroopan unionin toiminnasta lakataan soveltamasta Yhdistyneeseen kuningaskuntaan Eurooppa-neuvoston päätöksen (EU) 2019/1810 (2) 1 artiklan 1 kohdassa tarkoitettua päivämäärää seuraavasta päivästä. Yhdistyneen kuningaskunnan eroaminen Euroopan unionista merkitsee, että Bank of England lakkaa olemasta jäsenvaltionkansallinen keskuspankki, ja näin ollen Euroopan keskuspankkijärjestelmän kansallinen keskuspankki. Euroopan keskuspankin päätöksessä (EU) 2020/137 (EKP/2020/3) (3) säädetään EKP:n pääoman merkitsemisen jakoperusteen (jäljempänä ’pääoman jakoperuste’) tarkistamisesta EKPJ:n perussäännön 29.3 artiklan ja 29.4 artiklan mukaisesti ja vahvistetaan 1 päivästä helmikuuta 2020 kansallisille keskuspankeille uudet painoarvot tarkistetussa pääoman jakoperusteessa (jäljempänä ’painoarvot’).
                  
               
                     (4)
                  
                  
                     EKP:n pääoman jakoperusteen tarkistus, joka johtuu siitä, että Bank of England lakkaa olemasta jäsenvaltion kansallinen keskuspankki, edellyttää uutta EKP:n päätöstä, jolla päätöksen soveltamispäivästä kumotaan päätös (EU) 2019/48 (EKP/2018/32) ja määritetään EKP:n merkityn pääoman prosenttiosuus, joka euroalueen ulkopuolisten keskuspankkien on maksettava 1 päivänä helmikuuta 2020,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Merkityn ja maksettavan pääoman määrä ja maksutapa
            Kukin euroalueen ulkopuolinen kansallinen keskuspankki maksaa 3,75 prosenttia merkitsemästään EKP:n pääomasta 1 päivänä helmikuuta 2020. Kun päätöksen (EU) 2020/137 (EKP/2020/3) 2 artiklassa esitetyt uudet painoarvot otetaan huomioon, kunkin euroalueen ulkopuolisen kansallisen keskuspankin on maksettava sen nimen perässä seuraavassa taulukossa ilmoitettu määrä:
            
                        (euroa)
                     
                  
                        Euroalueen ulkopuolinen kansallinen keskuspankki
                     
                     
                        Merkitty pääoma 1 päivänä helmikuuta 2020
                     
                     
                        Maksettava pääoma 1 päivänä helmikuuta 2020
                     
                  
                        Българска народна банка
                        (Bulgarian keskuspankki)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            2 artikla
            Maksetun pääoman tarkistaminen
            
               1.   Koska kukin euroalueen ulkopuolinen kansallinen keskuspankki on jo maksanut 3,75 prosenttia 31 päivänä tammikuuta 2020 sovellettavasta EKP:n merkityn pääoman osuudestaan päätöksen (EU) 2019/48 (EKP/2018/32) mukaisesti, kukin niistä siirtää tietyn lisäsumman EKP:lle, jotta päästään 1 artiklan taulukon kolmannessa sarakkeessa esitettyihin määriin.
            
            
               2.   Kaikki tämän artiklan mukaiset siirrot on tehtävä Euroopan keskuspankin päätöksen (EU) 2020/139 (EKP/2020/5) (4) mukaisesti.
            
         
         
            3 artikla
            Voimaantulo ja kumoaminen
            
               1.   Tämä päätös tulee voimaan 1 päivänä helmikuuta 2020.
            
            
               2.   Kumotaan päätös (EU) 2019/48 (EKP/2018/32) 1 päivästä helmikuuta 2020.
            
            
               3.   Päätökseen (EU) 2019/48 (EKP/2018/32) tehtyjen viittausten katsotaan koskevan tätä päätöstä.
            
         
         
            Tehty Frankfurt am Mainissa 22 päivänä tammikuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2019/48, annettu 30 päivänä marraskuuta 2018, euroalueen ulkopuolisten kansallisten keskuspankkien maksettavista osuuksista Euroopan keskuspankin pääomasta ja päätöksen EKP/2013/31 kumoamisesta (EKP/2018/32) (EUVL L 9, 11.1.2019, s. 196).
         
            (2)  Eurooppa-neuvoston päätös (EU) 2019/1810, tehty yhteisymmärryksessä Yhdistyneen kuningaskunnan kanssa, annettu 29 päivänä lokakuuta 2019, SEU 50 artiklan 3 kohdan mukaisen määräajan pidentämisestä (EUVL L 278I, 30.10.2019, s. 1).
         
            (3)  Euroopan keskuspankin päätös (EU) 2020/137, annettu 22 päivänä tammikuuta 2020, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa ja päätöksen EKP/2019/43 kumoamisesta (EKP/2020/3) (katso tämän virallisen lehden sivu 4)
         
            (4)  Euroopan keskuspankin päätös (EU) 2020/139, annettu 22 päivänä tammikuuta 2020, kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta ja päätöksen EKP/2018/29 kumoamisesta (EKP/2020/5) (katso tämän virallisen lehden sivu 9).